ZAPISNIK
33. sjednice Vijeća Mjesnog odbora „Hrvatski narodni vladari”
održane u petak, 29. travnja 2024. u 17,00 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Anja Pletikosa, Vanja Mladineo i Tamara Bjažić Klarin.


Predsjednica Vijeća Anja Pletikosa pozdravlja nazočne i konstatira da su na sjednici prisutne tri članica Vijeća, čime su stečeni uvjeti za raspravu. Predsjednica Vijeća daje na raspravu zapisnik sa 32. sjednice održane 15. ožujka 2024. u 17,00 sati. Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 33. sjednice.

Prijedlog dnevnog reda:

DNEVNI RED:

1. [bookmark: _Hlk167097270]Prijedlog Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje, daje se
2. Prijedlog Odluke o izmjenama i dopunama Odluke o donošenju Generalnoga urbanističkog plana grada Zagreba, mišljenje, daje se
3. Korištenje prostora Mjesnog odbora „Hrvatski narodni vladari“, donošenje zaključka
4. Plan potreba - raspored aktivnosti i organizacijskih potreba
5. Komunalna problematika
6. Pitanja i prijedlozi

Vijeće jednoglasno usvaja dnevni red sjednice.


Ad. 1. Prijedlog Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila i drugih površina javne namjene za parkiranje vozila, mišljenje, daje se

Članice Vijeća su zajedno prošle kroz tekst Odluke te su zaključile da u Članku 23. nedostaje dio koji se odnosi na osnovne škole, koje imaju sličnu dinamiku parkiranja kao i vrtići, te da uopće nigdje ne postoji dio koji se tiče dostavnih vozila. 

Nakon rasprave, Vijeće, jednoglasno donosi


ZAKLJUČAK
o Prijedlogu Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila


1. [bookmark: _Hlk167097788]Vijeće Mjesnog odbora „Hrvatski narodni vladari“ daje pozitivno mišljenje o predloženoj Odluci uz napomenu da bi se trebalo razmisliti o dva elementa koje nedostaju u odluci, a to je privremeno parkiranje u blizini škola te regulaciji parkiranja i zaustavljanja dostavnih vozila.

2. Ovaj Zaključak dostavlja se Vijeću Gradske četvrti Donji grad na daljnje postupanje.




Ad. 2.  Prijedlog Odluke o izmjenama i dopunama Odluke o donošenju Generalnoga
urbanističkog plana grada Zagreba, mišljenje, daje se

Vijeće nakon kratke rasprave, jednoglasno, donosi 


ZAKLJUČAK
[bookmark: _Hlk162015218]o Prijedlogu Odluke o izmjenama i dopunama Odluke o donošenju Generalnoga urbanističkog plana grada Zagreba


1. Vijeće Mjesnog odbora „Hrvatski narodni vladari“ daje pozitivno mišljenje o Prijedlogu Odluke o izmjenama i dopunama Odluke o donošenju Generalnoga urbanističkog plana grada Zagreba.

2. Ovaj Zaključak dostavlja se Vijeću Gradske četvrti Donji grad na daljnje postupanje.



Ad. 3.   Korištenje prostora Mjesnog odbora „Hrvatski narodni vladari“, donošenje zaključka

Na sjednicu su pristigli zahtjevi za korištenje prostora od udruge Artizanat i Zavičajne udruge vodičkog kraja u Zagrebu.
Vijeće je, jednoglasno, donosi sljedeće

[bookmark: _Hlk167103895]ZAKLJUČAK
1. Udruzi Artizanat odobrava se povremeno korištenje dvorane u objektu mjesne samouprave, Zagreb, Trg hrvatskih velikana 2/1, 1., 2. i 3. četvrtka u mjesecu od 17 do 21 sati.

2. Prostor iz točke 1. ovog zaključka koristit će udruga Artizanat bez naknade.

3. Udruga Artizanat se obvezuje s prostorom prilikom korištenja postupati s pažnjom dobrog gospodara. 

4. O povremenom korištenju prostora iz točke l. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.

ZAKLJUČAK
1. [bookmark: _Hlk167103988]Zavičajnoj udruzi vodičkog kraja u Zagrebu odobrava se povremeno korištenje dvorane u objektu mjesne samouprave, Zagreb, Trg hrvatskih velikana 2/1, 1. i 3. ponedjeljak u mjesecu od 18 do 20 sati.

2. [bookmark: _Hlk167104015]Prostor iz točke 1. ovog zaključka koristit će Zavičajna udruga vodičkog kraja u Zagrebu bez naknade.

3. Zavičajna udruga vodičkog kraja u Zagrebu se obvezuje s prostorom prilikom korištenja postupati s pažnjom dobrog gospodara. 

4. O povremenom korištenju prostora iz točke l. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.


Ad. 4. Plan potreba za aktivnostima, programima i projektima unapređenja kvalitete života građana Mjesnog odbora „Hrvatski narodni vladari“ u 2024. - planiranje i realizacija

Predsjednica Vijeća Anja Pletikosa obavijestila je članice Vijeća o planovima i tijeku organizacije Plana potreba.


Ad. 5. Komunalna pitanja

Članice Vijeća su raspravile o činjenici da se Gradski ured za obnovu, izgradnju, prostorno uređenje, graditeljstvo i komunalne poslove negativno izjasnio o zahtjevu OŠ Dr. Ivan Merz
za dodjelu šest rezerviranih parkirnih mjesta školi na korištenje za potrebe dostave, servisnih službi, autobusa koji prevoze djecu i sl. 

Članice Vijeća smatraju da je, usprkos generalno pozitivnom planu Grada da se regulira promet u centru grada, to velik propust jer su osnovne škole jedan od najvažnijih resursa u lokalnoj zajednici te bi dobrobit djece trebao biti prioritet u razvoju grada. 

Ad. 6. Pitanja i prijedlozi
Nije bilo pitanja i prijedloga.

Sjednica je završila u 18.00 sati.
Zapisnik je vodila Anja Pletikosa.


KLASA: 024-08/24-003/923
URBROJ: 251-13-11-1/003-24-2
Zagreb,  29. travnja 2024.



Predsjednica Vijeća Mjesnog odbora
„Hrvatski narodni vladari“

[bookmark: _GoBack]Anja Pletikosa, v.r.

